|  |  |
| --- | --- |
| **Titlul analizei impactului** (poate conţine titlul propunerii de act normativ): | Analiza de impact cu privire la elaborarea prognozei oficiale a populației |
| **Data:** | Noiembrie 2023 |
| **Autoritatea administraţiei publice (autor):** | Ministerul Muncii și Protecției Sociale  |
| **Subdiviziunea:** | Serviciul politici demografice |
| **Persoana responsabilă și datele de contact:** | Aliona Crețu, Șefă serviciuEmail: aliona.cretu@social.gov.mdTel: 022 804 430  |

|  |
| --- |
| **Compartimentele analizei impactului** |
|  |
| **1. Definirea problemei** |
|  |
| ***a) Determinați clar și concis problema şi/sau problemele care urmează să fie soluționate*** |
| Populația este fenomen social dinamic, caracterizată prin schimbări la nivel de structură, care poate influența evoluția socio-economică a unei țări. Aproximativ un secol în urmă au fost dezvoltate metode de calculare a proiecțiilor populației, aplicate în scopul determinării schimbării acesteia pentru a ajuta factorii de decizie în procesul de elaborare, implementare și evaluare a politicilor. La nivel internațional și european există tradiții de calculare a numărului populației în cadrul exercițiilor de proiecție. În cazul Republicii Moldova la moment nu se elaborează prognoze oficiale ale populației, chiar dacă se relevă o necesitate sporită în astfel de date. Unica structură care a elaborat scenarii de evoluții ale populației este Centrul de Cercetări Demografice din cadrul Institutului Național de Cercetări Economice, cu susținerea financiară a Fondului ONU pentru Populație. Aceste analize sunt realizate ocazional în funcție de suportul partenerilor de finanțare. Pentru asigurarea utilizării și integrării prognozelor oficiale ale populației în procesul de elaborare a politicilor publice este necesară reglementarea procesului de organizare și desfășurare a acestuia, prin asigurarea recunoașterii oficiale a prognozelor populației.Legea nr.315/2022 pentru aprobarea *Strategiei naționale de dezvoltare „Moldova Europeană 2030”* (Monitorul Oficial nr.409-410, art.758, 21.12.2022) accentuează nevoia de integrare plenară a prognozelor populației în procesele de guvernare la nivel național și local, inclusiv în domeniul bugetar fiscal: Direcția prioritară 5.4. Politici şi management în domeniul bugetar-fiscal (intervenția 4 Integrarea prognozelor populației în procesul bugetar, inclusiv în cadrul bugetar pe termen mediu) și Direcția prioritară 5.5. Guvernare eficientă bazată pe evidențe și știință (intervenția 1. Integrarea datelor statistice oficiale, a prognozelor populației la nivel național și local, a altor evidențe pe întreg ciclul de politici publice bazate pe știință și a cadrului bugetar). Guvernul Republicii Moldova, prin aprobarea *Planul național de dezvoltare pentru anii 2023-2025* (Hotărârea Guvernului nr.89/2023 (Monitorul Oficial al Republicii Moldova, 2023, art.101-104, art.220)), a stabilit nevoia elaborării prognozelor oficiale ale populației (acțiunea 7.3.26). Totodată, *Planul de acțiuni al Guvernului pentru anul 2023*, aprobat prin Hotărârea Guvernului nr.90/2023 (Monitorul Oficial al Republicii Moldova, 2023, art.108-111, art.238) prevede elaborarea prognozelor demografice oficiale (acțiunea 1.38), termenul stabilit fiind trimestrul IV 2023. Dezvoltarea capacităților în domeniul statisticii demografice reprezintă un angajament al Republicii Moldova în contextul asocierii la Uniunea Europeană (art.43, capitolul 6) și unul din Obiectivele de Dezvoltare Durabilă (ODD 17.19), ceea ce va permite o mai bună monitorizare și evaluare a nivelului de atingere a ODD-urilor.  |
| ***b) Descrieți problema, persoanele/entitățile afectate și cele care contribuie la apariția problemei, cu justificarea necesității schimbării situației curente și viitoare, în baza dovezilor și datelor colectate și examinate*** |
| Dezvoltarea politicilor eficiente și durabile implică necesitatea deținerii datelor statistice cu privire la populația asupra căreia se va resfrânge aceste politici. Aceste date se referă atât la situația curentă, cât și cea de viitor, pentru a putea anticipa anumite riscuri și a stabili măsurile necesare pentru a redresa situația. În acest context, prognoza populației alertează decidenții politici și planificatorii asupra tendințelor majore care pot afecta dezvoltarea socială și economică și îi ajută să elaboreze politici și programe adecvate, bazate pe dovezi. Prognoza populației este o estimare a numărului de persoane care se așteaptă să fie în viață la o dată viitoare, realizată în baza de ipoteze privind dimensiunea populației, numărul de nașteri, decese și amploarea migrației. Proiecțiile privind populația sunt instrumente utile pentru planificarea bugetară și de programel în toate domeniile (educație, protecție socială, sănătate, dezvoltare regională etc.) și dialogul politic.Proiecțiile mărimii și structurii populației sunt utilizate pe scară largă în pregătirea și fundamentarea previziunilor pentru dezvoltarea socioeconomică a țării și a unităților administrativ-teritoriale ale acesteia, în determinarea nevoilor populației în serviciile de educație, sănătate, locuințe, servicii comunale, etc. De asemenea, alegerea direcțiilor pentru dezvoltarea teritorială, crearea în raioanele sale administrative a condițiilor necesare pentru viața decentă a tuturor grupurilor sociodemografice ale populației depinde de mărimea și structura populației. Astfel, informațiile despre perspectivele de dezvoltare a populației nu sunt necesare numai autorităților executive la nivel național, dar și autorităților locale. La nivel european prognozele populației sunt considerate necesare pentru monitorizarea regulată a evoluțiilor structurii populației și a posibilelor provocări de viitor în plan demografic. În acest context, Regulamentul UE nr.1260/2013 al Parlamentului European și al Consiliului din 20 noiembrie 2013 privind statisticile demografice europene, stabilește rolul Eurostat în elaborarea proiecțiilor regionale în mod regulat, pentru a completa imaginea demografică (Regulamentul UE nr.1260/2013 al Parlamentului European și al Consiliului din 20 noiembrie 2013 privind statistcile demografice europene - <https://eur-lex.europa.eu/legal-content/RO/TXT/PDF/?uri=CELEX:32013R1260&from=EN>). Astfel, în martie 2023 Eurostat a publicat ultimele proiecții ale populației pentru toate statele UE și EFTA bazate pe numărul populației de la 1 ianuarie 2022 (EUROPOP2023 - Population projections at national level (2022-2100)), în baza metodologiei descrise pe următorul link: <https://ec.europa.eu/eurostat/statistics-explained/index.php?title=Population_projections_in_the_EU_-_methodology>. În contextul aderării la UE, va fi nevoie ca și Republica Moldova să furnizeze datele necesare pentru elaborarea prognozelor ale populației. În baza proiecțiilor populației ale Eurostatului sunt elaborate analize comprehensive privind impactul îmbătrânirii populației asupra sistemelor de pensii pentru fiecare țară separat, care sunt ajustate periodic în funcție de reformele implementate (The 2018 Ageing Report: Economic and Budgetary Projections for the EU Member States (2016-2070) <https://ec.europa.eu/info/publications/economy-finance/2018-ageing-report-economic-and-budgetary-projections-eu-member-states-2016-2070_en>).O ultimă analiză efectuată, în baza proiecțiilor populației pentru perioada 2017-2070 elaborată de Eurostat, a servit ca bază pentru previziunile privind cheltuielile proiectate pentru sistemul de pensii, asistență medicală, îngrijire de lungă durată și educație (European Commission. The 2021 Ageing Report. Underlying Assumptions and Projection Methodologies. November, 2020 - <https://cnfp.public.lu/dam-assets/documents/publications/2020/ar2021-assumptions.pdf>). În plan național, nevoia producerii datelor cu privire la prognoza populației și utilizarea acesteia în ciclul de politici este reflectată și în *Teoria schimbării pentru reziliența demografică*, elaborată de Fondul ONU pentru Populație (2022): prioritatea 3. Elaborarea și integrarea în ciclul de politici a prognozelor demografice oficiale. Acest fapt relevă importanța datelor cu privire la evoluțiile ulterioare ale populației în proiectarea unor politici publice durabile. Totodată, prognozele populației sunt utilizate în scopul evaluării cererii viitoare de resurse, precum hrana, apă și energie, inclusiv și cererea cu privire la servicii de sănătate, sociale, educaționale etc. Trebuie de menționat că unele date cu privire la evoluția probabilă a numărului populației Republicii Moldova au fost utilizate în reforma sistemului de pensionare din anul 2016, în elaborarea programelor naționale cu privire la promovarea îmbătrânirii active (ultimul fiind aprobat prin HG nr.434/2023). La nivel internațional există diverse practici de elaborare a proiecțiilor populației. În țările europene sarcina de elaborare a proiecțiilor este atribuită autorității centrale în domeniul statisticii, care au și componenta de cercetare ([https://statswiki.unece.org/display/PP/UNECE+Database+on+Population+Projections+Metadata](https://statswiki.unece.org/display/PP/UNECE%2BDatabase%2Bon%2BPopulation%2BProjections%2BMetadata)). Spre exemplu, Institutul Național de Statistică al Spaniei desfășoară două tipuri de proiecții: pe termen scurt (începând cu anul 2008, anual pentru următorii 10 ani) și termen lung (realizate începând cu 2009, la fiecare 3 ani pentru o perioadă de 40 ani) (Miguel Angel Mrtinex Vidal, Sixto Muriel de la Riva. INE-Spain Strategy on population estimates and projections facing the chalenge of statistical measure of population. December 2010). Metoda aplicată este cea a componentei de cohortă prin utilizarea modelului multiregional.Institutul Național de Statistică din România desfășoară proiecțiile populației, în cadrul instituției fiind organizată Direcția de studii, proiecții demografice și recensământul populației (<https://insse.ro/cms/files/despre/ROF-INS_02.11.2022.pdf>; <https://legislatie.just.ro/Public/DetaliiDocument/64827> (Hotărârea nr.957 din 2005 privind organizarea și funcționarea Institutul Național de Statistică din România). Una din atribuțiile Institutului este desfășurarea activităților de cercetare științifică în domeniul statisticii (art.3, lit.j).Biroul Federal de Planificare din Belgia este responsabil de elaborarea anuală a proiecțiilor pe termen lung ale evoluției demografice a societății utilizând metoda componenetei de cohortă.Institutul Ptoukha pentru Demografie și Studii Sociale al Academiei Naționale de Științe din Ucraina elaborează prognoze demografice la nivel național începând cu anul 2006.Oficiul Ceh de Statistică elaborează proiecții ale populației, fapt reglementat prin Legea nr.89/1995 Sb din 20 aprilie 1995 cu privire la Serviciul Statistic de Stat (secțiunea 4, art.1, litera g). <https://www.czso.cz/documents/10180/25163201/act89_1995.pdf/d92f8c89-0def-42cf-8290-bad0e5ccf80a?version=1.4>), atăt la nivel național cât și la nivel regional. Oficiul Federal de Statistică al Austrieielaborează anual proiecțiile populației, în structura organizatorică a oficiului fiind instituită subdiviziunea responsabilă (în cadrul Direcției Statistica Afacerilor, subdiviziunea Proiecții - <https://www.statistik.at/en/statistics/population-and-society/population/demographische-prognosen/population-projections-for-austria-and-federal-states> ). Institul Național de Statistică a Italiei elaborează anual proiecții ale populației în mod independent, atât la nivel național, cât și la nivel regional mcare sunt cosistente cu cele la nivel național (<https://www.istat.it/en/archivio/288492>). În Republica Moldova nu există o instituție mandatată cu elaborarea proiecțiilor populației recunoscute oficial, care să fie utilizate atât de factorul politic, cât și autoritățile publice, mediul academic sau mediul de afaceri. Unica structură care elaborează prognozele de tip analitic, începând cu anul 2007 este Centrul de Cercetări Demografice din cadrul Institutului Național de Cercetări Economice (Cartea verde a populației Republicii Moldova. MATEI, C., PALADI, Gh., SAINSUS, V., GAGAUZ, O. Chișinău: Statistica, 2009.). Ultima serie a fost realizată pentru anii 2019-2040 (Populația Republicii Moldova la 30 de ani de independență: provocări principale și politici necesare / Olga Gagauz, Mariana Buciuceanu-Vrabie, Irina Pahomii [et al.]; coordonator: Olga Gagauz; Institutul Naţional de Cercetări Economice, Centrul de Cercetări Demografice. Chişinău: INCE, 2021). Este important de menționat că subiectul cu privire la elaborarea prognozelor a fost abordat inclusiv și în cadrul Comisiei naționale pentru populației și dezvoltare din cadrul Guvernului Republicii Moldova, accentuându-se lipsa unei metodologii și a datelor adecvate pentru calcularea numărului proiectat al populației. La etapele anterioare (anul 2008-2009) se propunea ca responsabilitatea pentru acest exercițiu important să fie a Institutului de Economie, Finanțe și Statistică (ex. INCE) cu implicarea Biroului Național de Statistică. În situația actuală se impune nevoia determinării instituției care să elaboreze prognoze oficiale ale populației la nivel național și teritorial și care să fie accesibile decidenților politici și publicului larg.  |
| ***c) Expuneți clar cauzele care au dus la apariția problemei*** |
| Cauzele apariției problemei sunt determinate de lipsa unei instituții care să asigure elaborarea și revizuirea metodologiei de calculare a prognozei populației și elaborarea anuală a acesteia, situației influențată de următoarele aspecte: * Slaba conștientizare a decidenților politici cu privire la nevoia datelor care să prezinte posibile scenarii ale evoluției populației Republicii Moldova și modul de utilizare a acestora în elaborarea, implementarea și evaluarea politicilor publice;
* Lipsa unui consens cu privire la instituția responsabilă de elaborarea prognozelor populației, în condițiile în care componenta cercetare nu este un domeniu al Biroului Național de Statistică;
* Capacități instituționale calificate limitate pentru a fi implicat în analiza datelor și calcularea prognozei populației;
* Lipsa metodologiei de elaborare a prognozelor populației, dezvoltată în baza standardelor internaționale;
* Resurse financiare limitate pentru elaborarea prognozelor populației, fiind susținute o perioadă de timp cercetările în acest sens de partenerii de dezvoltare.
 |
| ***d) Descrieți cum a evoluat problema și cum va evolua fără o intervenție*** |
| Problema și necesitatea producerii datelor cu privire la evoluția populației și structurii acesteia în viitor este abordată de câțiva ani, inclusiv fiind pe platforma Comisiei Naționale pentru Populație și Dezvoltare. Analiza planurilor de activitate a acestei comisii guvernamentale (funcțională până în anul 2017) atestă că subiectul dat a fost inclus în planurile de activitate pentru anul 2007, 2008, 2009, 2010, 2011, 2012 (<https://demografie.md/index.php?pag=page&id=16&l>), dar nefiind înregistrate rezultatele scontate. *Planul de acțiuni al Guvernului pentru anul 2023* prevede elaborarea prognozelor demografice oficiale către trimestrul IV 2023, instituția responsabilă de promovarea proiectului hotărârii de Guvern fiind Ministerul Muncii și Protecției Sociale Prin urmare, lipsa unor intervenții de instituționalizare a prognozelor populației a condus la nerealizarea acțiunii, prevăzută în Planul de acțiuni al Guvernului pentru anul 2023, în final fiind afectate politicile publice și anticiparea unor schimbări în plan social, economic, politic, de mediu etc. Astfel, pentru a asigura dezvoltarea unor politici bazate pe dovezi în diverse domenii, la nivel național și local, a asigura cunoașterea și înțelegerea factorilor care determină evoluția principalelor procese demografice (fertilitate, mortalitate, migrație), se propune mandatarea unei instituții, , în responsabilitatea căreia să fie elaborarea prognozelor oficiale ale populației.  |
| ***e) Descrieţi cadrul juridic actual aplicabil raporturilor analizate şi identificaţi carenţele prevederilor normative în vigoare, identificaţi documentele de politici şi reglementările existente care condiţionează intervenţia statului*** |
| Prevederile cadrului juridic actual și temeiul legal pentru acțiunea planificată derivă din prevederile Legii nr.136/2017 cu privire la Guvern, care stabilește la art.7 împuternicirile Guvernului de a constitui, reorganiza și dizolva structurile organizaționale din sfera de competență a ministerelor și a altor autorități administrative subordonate (litera e). Hotărârea Guvernului nr.149/2021 cu privire la organizarea și funcționarea Ministerului Muncii și protecției Sociale prevede în regulamentul cu preivire la organizarea și funcționare a Ministerului Muncii și protecției Sociale (Anexa 1 a HG) la p.6, al.2 domeniul „demografie” în calitate de domeniu în care ministerul exercită funcțiile stabilite la p.7.  |
|  |
| **2. Stabilirea obiectivelor** |
|  |
| ***a) Expuneţi obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** |
| Drept obiectiv se propune mandatarea Ministerului Muncii și Protecției Sociale, în calitate de autoritate publică centrală responsabilă de elaborarea și promovarea politicilor în domeniul demografic, pentru asigurarea elaborării prognozei oficiale a populației. În procesul de lucru asupra proiectului s-a stabilit dificultatea de elaborare a prognozei de sinestătător de către minister, în condițiile în care elaborarea prognozei populației reprezintă un exercițiu analitic, cu implicarea atât a cercetătorilor în domeniu, cât și a instituțiilor producătoare de date statistice. În acest context, reeșind din expertiza națională existentă, pentru realizarea obiectivului Guvernului de elaborare a prognozei oficiale se consideră oportună implicarea Institutului Național de Cercetări Economice al Instituției Publice Academia de Studii Economice a Moldovei pentru elaborarea prognozei oficiale a populației. Pe termen lung acțiunea dată va contribui la atingerea obiectivelor cu privire la: * elaborarea și aprobarea metodologiei cu privire la prognoza oficială a populației;
* analiza anuală a dinamicii principalelilor indicatori demografici care să faciliteze stabilirea scenariilor de evoluție a populației în anii următori;
* sensibilizarea decidenților politici și a societății asupra necesității cunoașterii și utilizării datelor în procesul de planificare;
* utilizarea prognozelor populației la dezvoltarea măsurilor de redresare a situației care să contribuie la dezvoltarea capitalului uman al țării.
 |
|  |
| **3. Identificarea opțiunilor** |
|  |
| ***a) Expuneți succint opțiunea „a nu face nimic”, care presupune lipsa de intervenție*** |
| Opțiunea de a nu face nimic constă în menținerea situației actuale, adică perpetuarea situației în care nu există date cu privire la posibile scenarii de evoluție și modificare a structurii populației, având un impact asupra posibilităților statului de planificare a serviciilor de sănătate, sociale, de educație ș.a., a resurselor necesare pentru buna funcționare a societății.  |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor și întregului spectru de soluții/drepturi/obligații ce se doresc să fie aprobate*** |
| În prezenta analiză de impact sunt prezentate două opțiuni alternative pentru asigurarea elaborării prognozelor populației de către: * Ministerul Muncii și Protecției Sociale prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice a Moldovei (opțiunea 1)
* Biroul Național de Statistică (opțiunea 2).

Proiectul hotărârii de Guvern prevede: 1. aprobarea metodologiei de elaborare a prognozei oficiale a populației;
2. mandatarea Ministerului Muncii și Protecției Sociale pentru asigurarea elaborării prognozei oficiale a populației, prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice a Moldovei;
3. elaborarea anuală a prognozei oficiale a populației la nivel național începând cu anul 2024.
4. elaborarea o dată la 3 ani a prognozei oficiale a populației la nivel teritorial începând cu anul 2024.
5. prezentarea de către Biroul Național de Statistică a datelor statistice necesare pentru elaborarea prognozei populației la nivel național și teritorial;
6. asigurarea prezentării prognozei oficiale a populației organelor centrale de specialitate ale administrației publice și altor autorități administrative centrale.

De asemenea, Biroul Național de Statistică, în calitate de autoritate centrală în domeniul statisticii, va asigura publicarea prognozei populației pe pagina web oficială, asigurând astfel accesul utilizatorilor de date. Totodată, Ministerul Muncii și Protecției Sociale va asigura planificarea resurselor financiare necesare elaborării prognozei oficiale a populației, începând cu anul 2026. Sarcinile de bază ale Institutului Național de Cercetări Economice (Centrul de Cercetări Demografice) vor consta în: 1. solicitarea de date statistice cu privire la numărul populației cu reședință obișnuită la 1 ianuarie, indicatorul fertilității, mortalității, migrației;
2. procesarea și analiza acestora;
3. verificarea calității datelor incluse în calcul;
4. calcularea a 3 scenarii de evoluție a populației, în baza metodei componentei de cohortă;
5. elaborarea raportului/notei analitice și a publicațiilor științifice;
6. pregătirea materialului pentru asigurarea diseminării prognozei oficiale a populației;
7. revizuirea metodologiei de elaborare a prognozei oficiale a populației, în baza bunelor practici la nivel internațional după caz;
8. participarea la manifestări științifico-practice cu tematica prognozelor populației;
9. participarea la evenimente de diseminare și sensibilizare cu privire la utilizarea prognozei oficiale a populației etc.

Proiectul de Hotărâre a Guvernului cu privite la elaborarea prognozei oficiale a populației (anexa nr.2). |
| ***c) Expuneți opțiunile alternative analizate sau explicați motivul de ce acestea nu au fost luate în considerare*** |
| Opțiunea alternativă este mandatarea Biroului Național de Statistică pentru elaborarea prognozei oficiale a populației. În acest aspect, se impune necesar a fi: revizuită Legea nr.93/2017 cu privire la statistica oficială (Monitorul Oficial Nr. 216-228 art. 349), prin completarea articolului 3 cu noțiunile „metodă statistică” și „prognoză oficială a populației”. Totodată se propune completarea cu articolul 171, prin care se stabilește elaborarea prognozei oficiale a popualției în baza metodologiei statistice, aprobată de autoritatea centrală în domeniul statisticii; 1. aprobarea proiectului hotărârii de Guvern cu privire la modificarea Hotărârii Guvernului nr.935 din 24.09.2018 cu privire la organizarea și funcționarea Biroului Național de Statistică (Monitorul Oficial Nr. 377-383 art. 1003). Modificările vizează modificarea articolului 2, alineatul 3, care vizează extinderea statului de personal al Biroului Național de Statistică de la 710 la 711 unități de personal (1 unitate de personal în aparatul central, în cadrul Direcției statistica populației și migrației). Totodată se propune completarea articolului 7 din Regulamentul privind organizarea și funcționarea Biroului Național de Statistică (anexa nr.1 la Hotărârea Guvernului nr.935/2018) cu alianeatul 8 cu următorul cuprins: „8) elaborează progoza oficială a populației”. Totodată proiectul hotărârii de Guvern prevede elaborarea de către Academia de Studii Economice din Moldova a metodologiei statistice cu privire la elaborarea prognozei oficiale a populației și calculal acesteia până în anul 2026. Începând cu 1 ianuarie 2027, această funcție urmează a fi atribuită Biroului Național de Statistică, perioadă în care vor fi consolidate capacitățile instituționale ale Biroului Național de Statistică.

În contextul în care prognoza oficială a populației este considerată un produs al activității științifice, se impune nevoia de completare a articolului 7 cu indicarea expresă a unei atribuții a Biroului Național de Statistică cu referire la desfășurarea activităților de cercetare științifică în domeniul statisticii. Totodată, atribuirea acestei noi funcții ar conduce după sine o reorganizare instituțională a autorității naționale în domeniul statisticii (modificarea denumirii instituției, a organigramei prin instituirea unei subdiviziuni structurale separate cu funcții de cercetare științifică, acreditarea instituției și altele), care comportă costuri de timp, resurse financiare și umane. Opțiunea dată este argumentată prin exemplele altor țări, precum Italia, Austria, Spania, România, care au integrat componenta prognozei populației în lista atribuțiilor instituțiilor naționale în domeniul statisticii. Proiectul de Lege pentru modificarea și completarea Legii nr.93 din 26.05.2017 cu privire la statistica oficială (anexa nr.3).Proiectul hotărârii de Guvern cu privire la modificarea Hotărârii Guvernului nr.935 din 24.09.2018 cu privire la organizarea și funcționarea Biroului Național de Statistică (anexa nr.4).  |
| **4. Analiza impacturilor opțiunilor** |
|  |
| ***a) Expuneți efectele negative și pozitive ale stării actuale și evoluția acestora în viitor, care vor sta la baza calculării impacturilor opțiunii recomandate*** |
| Efecte negative:* lipsa unei metodologii aprobate aplicabilă în elaborarea prognozelor oficiale ale populației;
* lipsa datelor cu privire la scenariile posibile de evoluție ale populației care să fie utilizate în fundamentarea politicilor publice și în procesul de anticipare a unor riscuri generate de o scădere a populației;
* în perspectivă, o slabă anticipare a schimbărilor structurale a populației și un răspuns nedecvat al societății la schimbările date;
* neclaritate cu privire la instituția producătoare de date cu privire la prognzoa oficială a populației;
* lipsa unor date publice cu acces deschis cu privire la prognoza oficială a populației, ceea ce crează dificultăți în accesarea acestor informații atât de decidenții politici, funcționari publici, cercetători, mediul de business etc.;
* în eventualitatea integrării în UE, nealinierea în totalitate la standardele în materie de statistică.

Efecte pozitive:În procesul de analiză nu au fost identificate efecte pozitive ale nereglementării clare a modalității de elaborare a prognozei oficiale a populației.  |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| ***Beneficii***Cele mai importante beneficii ale opțiunii 1 (elaborarea prognozei oficiale a populației prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice din Moldova) țin de: 1. valorificarea capacităților acestei instituții, care are unele experiențe în calcularea posibilelor scenarii de evoluție a populației Republicii Moldova;
2. asigurarea în termeni restrânși a calculului prognozei oficiale a populației și utilizarea datelor în dezvoltarea politicilor publice;
3. asigurarea elaborărilor științifice și participarea la manifestări știinfico-practice la nivel național și internațional;
4. instituția este acreditată instituțional.

Este important de menționat că opțiunea propusă va contribui la fortificarea capacităților Instituției Publice Academia de Studii Economice a Moldovei, în special a Centrului de Cercetări Demografice ca subdiviziune structurală a Institutului Național de Cercetări Economice, care va face posibilă elaborarea și furnizarea datelor cu privire la prognoza oficială a populației. ***Costuri de implementare:***Sursele financiare necesare pentru implementarea proiectului hotărârii de Guvern vor fi acoperite în perioada anilor 2024-2025 de către Fondul ONU pentru Populație (UNFPA), iar începând cu anul 2026 - din bugetul de stat. Începand cu anul 2026 MMPS urmează să planifice mijloace financiare necesare pentru elaborarea prognozei oficiale a populației la nivel național și teritorial. Elaborarea prognozei populației va fi realizată prin contract de prestări servicii dintre MMPS și INCE (CCD). Suma anuală estimativa pentru elaborarea prognozei populației este de 250 mii lei. Mijloacele financiare necesare vor fi revizuite anual în dependență de evoluția indicatorilor macrofinanciari. |
| ***b2) Pentru opțiunile alternative analizate, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv și negativ de acestea*** |
| Evaluarea impactului pentru opțiunea alternativă – elaborarea prognozei oficiale a populației de către Biroul Național de Statistică (opțiunea 2) prezintă următoarele beneficii: 1. consolidarea capacităților Biroului Național de Statistică în elaborarea prognozelor populației prin extinderea atribuțiilor acestuia;
2. alinierea la unele bune practici la nivel european.

Totuși, opțiunea dată va implica o perioadă de timp mai mare pentru a asigura reorganizarea Biroului Național de Statistică, inclusiv care comportă și costuri financiare, formarea profesională a specialiștilor pentru elaborarea prognozei oficiale a populației și voință politiciă și instituțională pentru acceptul opțiunii date. Experiența ultimilor ani atestă un interes moderat al Biroului Național de Statistică în preluarea sarcinii de elaborare a prognozei populației. Cheltuielile pentru implementarea opțiunii sunt de 178.537 lei, în situația în care se va suplini cu 1 unitate de personal. În eventualitatea reorganizării Biroului Național de Statistică urmare a extinderii funcțiilor cu cea de desfășurare a cercetărilor științifice în domeniul statisticii, costurile de implementare vor fi mai mari, în condițiile creării unei subdiviziuni structurale noi (de cel puțin 5 unități de personal). Calculele estimative arată că suma totală necesară este de 428.536,76 lei. Costurile pentru îndeplinirea atribuțiilor de către Biroul Național de Statistică sunt: 1 angajat suplimentar (consultant principal, A2144, clasa de salarizare 70) \* 9.337,0 lei \* 12 luni +29% (contribuții de asigurări sociale de stat obligatorii) = 144.536,76 lei1 computer \* 20000,0 lei = 20.000,0 lei1 imprimantă \*8000,0 lei = 8.000,0 lei1 loc de muncă creat (masă, scaun, rechizite de birou) \*6.000,0 lei = 6.000,0 leiElaborare a unui modul informațional „Proiecția populației” = 250.000,0 lei |
| ***c) Pentru opțiunile analizate, expuneți cele mai relevante/iminente riscuri care pot duce la eșecul intervenției și/sau schimba substanțial valoarea beneficiilor și costurilor estimate și prezentați presupuneri privind gradul de conformare cu prevederile proiectului a celor vizați în acesta*** |
| Riscurile cele mai evidente ce pot conduce la eșecul intervenției se referă la următoarele aspecte: * lipsa susținerii politice a unei opțiuni propuse în analiză, acets risc urmând a fi atenuat prin discuții și coordonări suplimentare;
* reticența auorității naționale în domeniul statisticii în participarea la elaborarea prognozei oficiale a populației. Acest risc urmează a fi atentuat prin discuții și coordonări suplimentare și prin analiza argumentelor expuse în prezenta analiză de impact;
* lipsa resurselor financiare necesare în bugetul de stat pentru elaborarea prognozei oficiale a populației. Acest risc poate fi atenuat în cooperare cu Fondul ONU pentru Populație și prin planificarea costurilor necesare începând cu anul 2026;
* lipsa de persoane intersate pentru a fi angajate în cadrul Biroului Național de Statistică, pentru a elabora prognoza oficială a populației. Acest risc poate fi diminuat prin implicarea instituțiilor de învățământ superior.
 |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența și ce impact are opțiunea asupra întreprinderilor mici și mijlocii. Se explică dacă sunt propuse măsuri de diminuare a acestor impacturi*** |
| Nu este cazul. Analiza de impact în cauză, nu este o analiză care se referă la reglementarea activității de întreprinzător.  |
| **Concluzie** ***e) Argumentați selectarea unei opțiunii, în baza atingerii obiectivelor, beneficiilor și costurilor, precum și a asigurării celui mai mic impact negativ asupra celor afectați*** |
| În urma analizei beneficiilor și riscurilor situației actuale, putem constata ca o opinie preliminară că beneficiile inițiativei de elaborare a prognozei oficiale a populației de către Ministerul Muncii și Protecției Sociale, prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice a Moldovei prevalează asupra costurilor estimative ale opțiunii 2 și a opțiunii de „a nu face nimic”, dar și asupra avantajelor în plan practic și științific. Fără o intervenție pentru schimbarea situației, nu se creează oportunități suficiente pentru deținerea de date suficiente despre evoluțiile de viitor ale structurii populației, pentru a putea planifica resurse necesare de a răspunde la schimbările la care se poate expune populația Republicii Moldova.  |
| **5. Implementarea și monitorizarea** |
|  |
| ***a) Descrieți cum va fi organizată implementarea opțiunii recomandate, ce cadru juridic necesită a fi modificat și/sau elaborat și aprobat, ce schimbări instituționale sunt necesare*** |
| Urmare a aprobării cadrului normativ ce reglementează elaborarea prognozei oficiale a populației nu este necesară modificarea cadrului juridic și instituțional  |
| ***b) Indicați clar indicatorii de performanţă în baza cărora se va efectua monitorizarea*** |
| Monitorizarea implementării proiectului hotărârii de Guvern va fi măsurată în contextul următorilor indicatori:* Număr de persoane instruite pentru elaborarea prognozei oficiale a populației;
* Prognoză oficială a populației elaborată;
* Materiale științifice elaborate și diseminate;
* Număr de note informative elaborate;
* Gradul de utilizare a prognozei oficiale a populației în politicile publice;
* Numărul de activități de informare a funcționarilor publici cu privire la utilizarea prognozei oficiale a populației;
* Numărul de evenimente științifice în care au fost discutate rezultatele prognozei oficiale a populației.
 |
| ***c) Identificați peste cât timp vor fi resimţite impacturile estimate şi este necesară evaluarea performanţei actului normativ propus. Explicaţi cum va fi monitorizată și evaluată opțiunea*** |
| Impacturile estimate urmează a fi resimțite la un an de la punerea în aplicare a proiectului hotărârii de Guvern.  |
| **6. Consultarea** |
|  |
| ***a) Identificați principalele părți (grupuri) interesate în intervenția propusă*** |
| Cele mai importante categorii interesate în realizarea intervenției propuse sunt:1. **Guvernul Republicii Moldova** din perspectiva obligației de elaborare a politicilor în bază de evidențe;
2. **Ministerul Muncii și Protecției Sociale** în calitate de autoritate publică centrală responsabilă de elaborarea politicilor în domeniul protecției sociale, muncii și demografiei;
3. **mediul de afaceri** pentru a determina domeniile de investiții în funcție de starea populației;
4. **mediul academic** din perpsectiva extinderii arealului cercetărilor științifice.
 |
| ***b) Explicați succint cum (prin ce metode) s-a asigurat consultarea adecvată a părților*** |
| În procesul de elaborare a proiectului hotărârii de Guvern, Ministerul Muncii și Protecției Sociale în parteneriat cu Fondul ONU pentru Populație și Institutul Național de Cercetări Economice a realizat o analiză a bunelor practici la nivel european cu privire la realizarea prognozelor/proiecțiilor populației. De asemenea au fost realizate 3 ședințe de consultare a metodologiei de elaborare a prognozelor oficiale a populației cu participarea reprezentanțilorMinisterului Muncii și Protecției Sociale, Biroului Național de Statistică, Institutului Național de Cercetări Economice, Ministerului Educației și Cercetării și Fondului ONU pentru Populație. Ulterior, potrivit prevederilor art. 32 din Legea nr. 100/2017 cu privire la actele normative și în conformitate cu procedurile stabilite de Regulamentul Guvernului, aprobat prin Hotărârea Guvernului nr. 610/2018, proiectul și analiza de impact urmează a fi transmise pentru examinare în cadrul Ședinței Secretarilor generali de stat, cu scopul înregistrării oficiale a proiectului la Cancelaria de Stat și, în cazul susținerii, lansării în avizări și consultări publice oficiale, în conformitate cu prevederile art. 32 din Legea nr. 100/2017 cu privire la actele normative și Regulamentul Guvernului, aprobat prin Hotărârea Guvernului nr. 610/2018. Proiectul și analiza de impact urmează a fi lansate în consultări publice, publicate pe portalul particip.gov.md, inclusiv consultate suplimentar în cadrul ședințelor cu autoritățile ce vor fi vizate de proiectul propus, în scopul respectării prevederilor Legii nr. 239/2008 privind transparența în procesul decizional. |
| ***c) Expuneţi succint poziţia fiecărei entităţi consultate faţă de documentul de analiză a impactului şi/sau intervenţia propusă (se expune poziţia a cel puţin unui exponent din fiecare grup de interese identificat)*** |  |
| Până la etapa elaborării prezentului document, părțile implicate susțin elaborarea prognozei oficiale a populației.  |

|  |
| --- |
| **Anexa 1** Tabel pentru identificarea impacturilor  |
| **Categorii de impact** | **Punctaj atribuit** |
|  | *Opțiunea propusă*  | *Opțiunea alternativă* | *Opţiunea alterativă*  |
| **Economic** |
| costurile desfășurării afacerilor | 0 | 0 |  |
| povara administrativă | +2 | +1 |  |
| fluxurile comerciale şi investiţionale | 0 | 0 |  |
| competitivitatea afacerilor | 0 | 0 |  |
| activitatea diferitor categorii de întreprinderi mici şi mijlocii | 0 | 0 |  |
| concurenţa pe piaţă | 0 | 0 |  |
| activitatea de inovare şi cercetare | +3 | +1 |  |
| veniturile şi cheltuielile publice | -1 | -2 |  |
| cadrul instituţional al autorităţilor publice | +2 | +2 |  |
| alegerea, calitatea şi preţurile pentru consumatori | 0 | 0 |  |
| bunăstarea gospodăriilor casnice şi a cetăţenilor | +3 | +3 |  |
| situaţia social-economică în anumite regiuni | + 2 | +2 |  |
| situaţia macroeconomică | +1 | +1 |  |
| alte aspecte economice | 0 | 0 |  |
|  |
| gradul de ocupare a forţei de muncă | +1 | +1 |  |
| nivelul de salarizare | 0 | 0 |  |
| condiţiile şi organizarea muncii | 0 | 0 |  |
| sănătatea şi securitatea muncii | 0 | 0 |  |
| formarea profesională | +1 | +1 |  |
| inegalitatea şi distribuţia veniturilor | 0 | 0 |  |
| nivelul veniturilor populaţiei | +1 | +1 |  |
| nivelul sărăciei | +2 | +2 |  |
| accesul la bunuri şi servicii de bază, în special pentru persoanele socialvulnerabile | +2 | +2 |  |
| diversitatea culturală şi lingvistică | 0 | 0 |  |
| partidele politice şi organizaţiile civice | 0 | 0 |  |
| sănătatea publică, inclusiv mortalitatea şi morbiditatea | +1 | +1 |  |
| modul sănătos de viaţă al populaţiei | +1 | +1 |  |
| nivelul criminalităţii şi securităţii publice | 0 | 0 |  |
| accesul şi calitatea serviciilor de protecţie socială | +2 | +2 |  |
| accesul şi calitatea serviciilor educaţionale | +2 | +2 |  |
| accesul şi calitatea serviciilor medicale | +2 | +2 |  |
| accesul şi calitatea serviciilor publice administrative | +2 | +2 |  |
| nivelul şi calitatea educaţiei populaţiei | +2 | +2 |  |
| conservarea patrimoniului cultural | 0 | 0 |  |
| accesul populaţiei la resurse culturale şi participarea în manifestaţii culturale | 0 | 0 |  |
| accesul şi participarea populaţiei în activităţi sportive | +1 | +1 |  |
| discriminarea | 0 | 0 |  |
| alte aspecte sociale | 0 | 0 |  |
| **De mediu** |
| clima, inclusiv emisiile gazelor cu efect de seră şi celor care afectează stratul de ozon | 0 | 0 |  |
| calitatea aerului | 0 | 0 |  |
| calitatea şi cantitatea apei şi resurselor acvatice, inclusiv a apei potabile şi de alt gen | 0 | 0 |  |
| biodiversitatea | 0 | 0 |  |
| flora | 0 | 0 |  |
| fauna | 0 | 0 |  |
| peisajele naturale | 0 | 0 |  |
| starea şi resursele solului | 0 | 0 |  |
| producerea şi reciclarea deşeurilor | 0 | 0 |  |
| utilizarea eficientă a resurselor regenerabile şi neregenerabile | 0 | 0 |  |
| consumul şi producţia durabilă | +1 | +1 |  |
| intensitatea energetică | 0 | 0 |  |
| eficienţa şi performanţa energetică | 0 | 0 |  |
| bunăstarea animalelor | 0 | 0 |  |
| riscuri majore pentru mediu (incendii, explozii, accidente etc.) | 0 | 0 |  |
| utilizarea terenurilor | +1 | +1 |  |
| alte aspecte de mediu | 0 | 0 |  |
| *Tabelul se completează cu note de la -3 la +3, în drept cu fiecare categorie de impact, pentru fiecare opţiune analizată, unde variaţia între -3 şi -1 reprezintă impacturi negative (costuri), iar variaţia între 1 şi 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) faţă de situaţia din opţiunea „a nu face nimic”, în comparaţie cu situaţia din alte opţiuni şi alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit.b1) şi, după caz, b2), privind analiza impacturilor opţiunilor.* |
|   |
| Anexa 2. Proiectul Hotărârii Guvernului cu privire la elaborarea prognozei oficiale a populațieiAnexa 3. Proiectul de lege pentru modificarea și completarea Legii nr.93 din 26.05.2017 cu privire la statistica oficială Anexa 4. Proiectul Hotărârii Guvernului cu privire la modificarea Hotărârii Guvernului nr.935 din 24.09.2018 cu privire la organizarea și funcționarea Biroului Național de Statistică  |

*Anexa 2. Proiectul Hotărârii Guvernului cu privire la elaborarea prognozei oficiale a populației*

*Proiect*

**HOTĂRÎRE Nr. \_\_\_**

din \_\_\_\_\_\_\_\_\_\_\_

**cu privire la elaborarea prognozei oficiale a** **populației**

Guvernul HOTĂRĂȘTE:

1. Se aprobă Metodologia de elaborare a prognozei oficiale a populației (se anexează).
2. Prognoza oficială a populației va servi organelor centrale de specialitate ale administrației publice și altor autorități administrative centrale și locale ca suport în elaborarea și bugetarea politicilor publice și programelor de dezvoltare.
3. Ministerul Muncii și Protecției Sociale va asigura planificarea resurselor financiare necesare elaborării prognozei oficiale a populației, începând cu anul 2026. În perioada 2024-2025, elaborarea prognozei oficiale a populației va fi susținută financiar de către Fondul ONU pentru Populație și Agenția Elvețiană pentru Cooperare și Dezvoltare.
4. Ministerul Muncii și Protecției Sociale, prin intermediul Institutului Național de Cercetări Economice (Centrul de Cercetări Demografice) al Instituției Publice Academia de Studii Economice din Moldova va asigura:
5. elaborarea anuală a prognozei oficiale a populației la nivel național începând cu anul 2024 în baza metodologiei aprobate;
6. elaborarea prognozei oficiale a populației la nivel teritorial o dată la 3 ani, începând cu anul 2024;prezentarea prognozei oficiale a populației Biroului Național de Statistică, precum și organelor centrale de specialitate ale administrației publice și altor autorități administrative centrale;
7. elaborarea materialelor de diseminare a prognozei populației.
8. La solicitarea Institutului Național de Cercetări Economice (Centrul de Cercetări Demografice) Biroul Național de Statistică va prezenta datele statistice necesare pentru elaborarea prognozei populației la nivel național și teritorial.
9. Biroul Național de Statistică, în calitate de autoritate publică centrală în domeniul statisticii oficiale și la solicitarea Ministerului Muncii și Protecției Sociale va asigura anual, până la data de 30 noiembrie, publicarea prognozei oficiale a populației, pe pagina sa web oficială.
10. Controlul asupra executării prezentei hotărâri se pune în sarcina Ministerului Muncii și Protecției Sociale.

**Prim-ministru DORIN RECEAN**

Contrasemnează:

Ministrul muncii și protecției sociale Alexei BUZU

Ministerul educației și cercetării Dan PERCIUN

Ministrul finanțelor Petru Rotaru

*Anexa 3. Proiectul de lege pentru modificarea și completarea Legii nr.93 din 26.05.2017 cu privire la statistica oficială*

Proiect

**PARLAMENTUL REPUBLICII MOLDOVA**

**Lege pentru modificarea și completarea Legii nr.93 din 26.05.2017 cu privire la statistica oficială**

Parlamentul adoptă prezenta lege organică.

**Articolul I.** – Legea nr.93 din 26 mai 2017 cu privire la statistica oficială (Monitorul Oficial nr.216-228, art.349, 30.06.2017) cu modificările şi completările ulterioare, se modifică şi se completează după cum urmează:

1. Articolul 3 se va completa cu noțiunile:

„*metodă statistică* – set de proceduri științifice utilizate pentru obținerea, prezentarea, prelucrarea și analiza datelor empirice pentru a fi utilizate în elaborarea concluziilor, proiecțiilor sau luarea deciziilor;”

„*prognoză oficială a populației* – elaborare care arată evoluțiile viitoare ale dimensiunii și structurii populației, care se bazează pe un set de ipoteze privind cursul viitor al fertilității, mortalității și migrației;”

2. Completarea cu articolul 171 „Prognoza oficială a populației”, cu următorul conținut:

**„Articolul 171. Prognoza oficială a populației**

1. Prognoza oficială populației este desfășurată în baza metodologiei statistice, aprobată de autoritatea centrală în domeniul statisticii. ”

**Articolul II.**

1. Prezenta lege intră în vigoare conform legislației.
2. Guvernul, în termen de 2 luni de la data publicării prezentei legi în Monitorul Oficial al Republicii Moldova:
3. va prezenta Parlamentului propuneri pentru aducerea legislației în concordanță cu prezenta lege;
4. va aduce actele sale normative în concordanță cu prezenta lege;
5. va întreprinde măsurile de rigoare pentru realizarea prevederilor prezentei legi.

**PREȘEDINTELE PARLAMENTULUI IGOR GROSU**

**Chișinău, \_\_\_\_\_\_\_\_\_\_\_\_\_ 2023.**

*Anexa 4. Proiectul Hotărârii Guvernului cu privire la modificarea Hotărârii Guvernului nr.935 din 24.09.2018 cu privire la organizarea și funcționarea Biroului Național de Statistică*

*Proiect*

**HOTĂRÎRE Nr. \_\_\_**

din \_\_\_\_\_\_\_\_\_\_\_

**cu privire la modificarea Hotărârii Guvernului nr.935 din 24.09.2018 cu privire la organizarea și funcționarea Biroului Național de Statistică**

În temeiul Legii nr.93 din 26 mai 2017 cu privire la statistica oficială (Monitorul Oficial nr.216-228, art.349, 30.06.2017) și Legii nr.315/2022 pentru aprobarea Strategiei naționale de dezvoltare „Moldova Europeană 2030” (Monitorul Oficial al Republicii Moldova, 2022, nr.409-410, art.758), Guvernul HOTĂRĂŞTE:

1. Hotărârea Guvernului nr.935/2018 cu privire la organizarea și funcționarea Biroului Național de Statistică (Monitorul Oficial nr.377-383, art.1003, 05.10.2018) se modifică:

Articolul 2, alineatul 3 cifra „710” se modifică în „711” și cifra „247” în „248”.

1. Anexa nr.1. la Hotărâre se modifică:

Art.7 se completează cu alineatul 8, cu următorul cuprins:

„8) elaborează prognoza oficială a populației.”

1. Academia de Studii Economice din Moldova va asigura:
2. participă la elaborarea metodologiei statistice a prognozei oficiale a populației;
3. elaborarea prognozei oficiale a populației pînă la 31 decembrie 2026.
4. Biroul Național de Statistică va asigura elaborarea prognozei oficiale a populației după data de 1 ianuarie 2027.
5. Prezenta hotărîre intră în vigoare la data publicării în Monitorul Oficial al Republicii Moldova.
6. Controlul asupra executării prezentei hotărîri se pune în sarcina Biroului Național de Statistică.

|  |  |
| --- | --- |
| **PRIM-MINISTRU**  | **DORIN RECEAN**  |

**Contrasemnează:**

|  |  |
| --- | --- |
| Ministrul Muncii și Protecției Sociale   | Alexei Buzu |
| Ministrul Finanțelor  | Veronica Sirețeanu |